আপনি যদি সিআরপিএফের পরীক্ষায় বসতে চান তবে দেরি না-করে এখনই আবেদন করুন। আর সে জন্য প্রথমেই আপনাকে যেতে হবে crpf.nic.in ওয়েবাসাইটে। হোমপেজেই পাবেন বিভিন্ন চাকরির বিজ্ঞপ্তি। সেখানে থাকা লিঙ্ক-এ ক্লিক করলেই আপনি পেয়ে যাবেন নির্দিষ্ট ফর্ম।
তিনটি পর্বে আবেদন করা যাবে। প্রথম পর্বে ব্যক্তিগত তথ্য দিয়ে রেজিস্ট্রেশন করতে হবে। দ্বিতীয় পর্বে আপনার ছবি ও সই আপলোড করতে হবে। তৃতীয় পর্বে ফি জমা দিতে হবে। টাকা জমা দেওয়া যাবে অনলাইনে নেট ব্যাঙ্কিং, ডেবিট কার্ড ও ক্রডিট কার্ডের মাধ্যমে। এ ছাড়াও এসবিই ও পোস্ট অফিসের মাধ্যমে ই-চালান ব্যবহার করে টাকা জমা দেওয়া যাবে।

প্রথম পর্বে সব তথ্য দিয়ে ক্যাপচা টাইপ করার পর নেক্সট বাটনে ক্লিক করে দ্বিতীয় পাতায় যাওয়া যাবে। সেখানে ছবির সফ্‌ট কপি এবং নিজের সইয়ের স্ক্যান কার কপি আপলোড করতে হবে। সেটা ঠিকঠাক হলেই তৃতীয় পর্বে পৌঁছনো যাবে। সেখানে ফি জমা দিতে হবে। মনে রাখবেন রেজিস্ট্রেশন নম্বর এবং ট্রানজাকশন নম্বর ঠিক করে পূরণ না করলে আবেদন সম্পূর্ণ হবে না।

ছবির মাপ— উচ্চতা ১০০ পিক্সেল এবং চওড়া ১২০ পিক্সেল। আয়তন ৪ কেবি থেকে ১২ কেবির মধ্যে হতে হবে।
সাক্ষরের মাপ— উচ্চতা ১৪০ পিক্সেল এবং চওড়া ৬০ পিক্সেল। আয়তন ৪ কেবি থেকে ১২ কেবি।
আরও পড়ুন
কেন্দ্রীয় পুলিশ বাহিনীতে নিয়োগ, যোগ্যতা মাধ্যমিক পাশ